Camaros «Glad, Evil And Bad»
(Big Dipper / Sonet) 

Rock 'n' roll i sin pureste essens, men mangler gode nok låter. 

Camaros utviser dessverre et lite låtskrivermessig tretthetsbrudd på denne platen, som likevel låter som velkjent Camaros; rå, uvøren og tilbakeskuende bluesbasert rock 'n' roll med tunge riff og garasjepreg. 
På mange måter kan de minne om de røffere lillebrødrene til The Ricochets (hør bare «I'm Glad»), men mangler mye av emosjonaliteten til dette bandet. 
Christian Sandaker (som ikke har skiftet mikrofon siden sist) kan være en utmerket blues-shouter, men har litt for lite å jobbe med denne gangen. 
